สวัสดีค่ะ หนูมีอาการเจ็บตรงกลางหน้าอกเวลาที่ยกแขนขึ้นค่ะและเจ็บมากเวลาที่ออกแรงเยอะๆค่ะ อยากทราบว่าเป็นอะไรค่ะ ส่วนตัวหนูมีโรคประจำตัวคือความดันโลหิตสูงค่ะแล้วมันจะเกี่ยวกันไหมค่ะ ขอบค่ะ
สวัสดีค่ะ Chueangsuwan,อาการเจ็บตรงกลางหน้าอกเวลาที่ยกแขนหรือออกแรง อาจเกิดได้จาก1.การบาดเจ็บที่กล้ามเนื้อบริเวณหน้าอก จากการใช้งานหนัก หรือใช้งานมากไป เช่น ยกของหนัก ออกกำลังกายหรือเล่นกีฬาที่ใช้กล่ามเนื้อหน้าอกมากไป เช่น ยกเวท วิดพื้น หรือมีการเคลื่อนไหวผิดท่าทันทีทันใด นอกจากนี้อาจเกิดจากการไอเรื้อรังต่อเนื่อง การเกิดอุบัติเหตุกระแทกที่หน้าอกโดยตรง เช่น การถูกต่อย ถูกชก ถูกชน เป็นต้นอาการปวดมักจะสัมพันธ์กับการเคลื่อนไหวของหน้าอก เช่น การเอี้ยวตัว บิดตัว ยกของหนัก หรือยกแขนดังกล่าว การหายใจเข้าลึก ๆ ไอ หรือจาม มักมีจุดที่กดเจ็บชัดเจน2.กระดูกอ่อนซี่โครงอักเสบ มักจะปวดหลายตำแหน่งแต่เป็นข้างเดียว อาการปวดจะเป็นแบบแปล๊บๆ หรือคล่ายมีอะไรกดทับและมีอาการเจ็บเวลากดที่ตำแหน่งของกระดูกอ่อน อาการปวดจะมากขึ้นเมื่อมีการเคลื่อนไหวของหน้าอก รวมถึงการยกแขน การหายใจเข้าลึก ๆ ไอ หรือจามสาเหตุจะคล้ายกับการบาดเจ็บที่กล้ามเนื้อบริเวณหน้าอก นอกจากนี้ อาจเกิดจากเป็นโรคข้ออักเสบเรื้อรังบางชนิด เป็นเนื้องอกที่ข้อต่อ เป็นต้นส่วนสาเหตุอื่นๆ ที่อาจพบได้ แต่ไม่บ่อย เช่นมีน้ำในช่องเยื่อหุ้มปอดช่องเยื่อหุ้มปอดมีอากาศเยื่อหุ้มปอดอักเสบ โรคหัวใจต่างๆ เช่นโรคหลอดเลือดหัวใจตีบ เป็นต้นสำหรับโรคความดันโลหิตสูงที่เป็นอยู่ ไม่น่าเป็นสาเหตุที่ทำให้เกิดอาการเจ็บตรงกลางหน้าอกดังกล่าว ยกเว้นเป็นโรคหลอดเลือดหัวใจตีบ ซึ่งมีสาเหตุจากโรคความดันโลหิตสูง แต่หากเป็นโรคหลอดเลือดหัวใจตีบ อาการเจ็บหน้าอกจะเกิดเฉพาะเวลาที่ออกแรงใช้กำลัง มักจะเจ็บมากจนต้องหยุดพักทันที อาการเจ็บมักร้าวไปที่แขนซ้าย และมีอาการเหนื่อยร่วม และอาการเจ็บจะไม่สัมพันธ์กับการยกแขนหากไม่ได้มีอาการอื่นๆ ร่วม เช่น ไอ เหนื่อย หายใจเร็ว หายใจลำบาก ไข้ เป็นต้น สาเหตุก็น่าจะเกิดจากกล้ามเนื้อหน้าอกหรือกระดูกซี่โครงอักเสบค่ะ ในเบื้องต้นได้ให้งดการใช้งานกล้ามเนื้อหน้าอกต่างๆ เช่น ยกของหนัก เข็นของหนัก งดการออกกำลังกายที่ใช้กล้ามเนื้อหน้าอก หรือกระเทือนถึงกล้ามเนื้อหน้าอก อาจลองใช้วิธีการประคบร้อนตรงจุดที่เจ็บ หากปวดมาก อาจใช้ยาทาน เช่นยาคลายกล้ามเนื้อยาแก้ปวดต่างๆ เช่นไดโลฟีแนค(diclofenac)หากอาการเจ็บหน้าอกไม่ดีขึ้น หรือมีอาการอื่นๆ นอกจากอาการเจ็บหน้าอก ควรไปพบแพทย์เพื่อตรวจหาสาเหตุเพิ่มเติมค่ะ